Vi havde en rigtig dejlig ferie i Villa Los Pinos. Vi var fem voksne og tre små børn, og det fungerede rigtig godt. Det er et skønt hus, flot og funktionelt indrettet og med meget lækre udearealer - ikke mindst swimmingpool, spiseplads og udekøkken med stor grill. Derudover var der både babyseng, højstol og børnebestik, hvilket var et stort plus for os som børnefamilie.

Huset ligger forholdsvist tæt på nogle mindre byer med restauranter, butikker og strand. Derudover kommer man nemt og hurtigt rundt til andre byer i den syd-/vestlige del af øen, da huset ligger tæt på en af hovedvejene.